**Referat af Bestyrelsesmøde den 08-04-2024**

Afholdt på Museet, kl. 15.30-17.30

Tilstede: Troels Karlog, Henrik Have, Henning Møller, Benny Kristensen, Kent Filt, Ole Franke og John Kryger

Afbud:

**Dagsorden:**

1. Godkendelse af referat fra sidste møde Regnskab 2023
2. Regnskab 2023
3. Generalforsamling.
4. 1-års  gennemgangen
5. Ændre vedtægter?
6. Udskudte arbejder (pumpebrønd ved 119-121 og under løb ved Reedtzholm)
7. Nyt fra Niras ( stranden)
8. Hegn ved Fjordhusene
9. Spørgsmål fra enøstrand GF om tang  på stranden
10. Nye opgaver i 2024
11. Evt.
12. Næste møde

**Ad.1. Godkendelse af referat fra sidste møde.**

Referat fra sidste møde den 11. januar 2024 er godkendt via mail. Referatet har været på hjemmesiden siden januar.

**Ad. 2. Regnskab 2023.**

Regnskabet har været udsendt til godkendelse og elektronisk underskrift til alle i bestyrelsen. Alle har godkendt og underskrevet. Regnskabet er hermed klar til fremlæggelse på generalforsamlingen i juni. Der lægges også på hjemmesiden.

Der er en forespørgsel fra revisoren om at udarbejde et to-årigt budget. Bestyrelsen vil fremover udarbejde et to-årigt budget, men pt. er udgifterne til vedligehold meget usikre hvorfor vi ikke kan lave budget for mere end et år ad gangen.

**Ad. 3. Generalforsamling**

Før mødet har Ole fremsendt udkast til beretning og udkast til indkaldelse med dagsorden. Beretningen er kommenteret og rettet til. Indkaldelsen med dagsorden gav debat om valgproceduren, hvor alle matrikler har en eller flere stemmer afhængig af matriklens kote placering. Alle matrikler får udleveret én stemmeseddel med angivelse af det antal anparter (stemmer) matriklen har. Proceduren om fuldmagter blev også debatteret. I dag er der ikke begrænsning for, hvor mange anparter en person kan stille med. Bestyrelsen ønsker, at det personlige fremmøde på generalforsamlingen skal være det bærende element i foreningsarbejdet. En fuldmagt giver adgang til flere afstemninger, og kan således være upræcis, og bruges til afgørelser, som fuldmagtsgiveren ikke er bekendt med.

På valg er Kent Filt og Benny Kristensen – begge er villige til genvalg. Bestyrelsen er bekendt med at Enø Strand grundejerforening vil opstille en kandidat. Der skal også vælges en suppleant for en tre-årig periode til bestyrelsen. Her har bestyrelsen ikke en kandidat, men vil foreslå, at en af de kandidater der opstiller til bestyrelsen, og ikke opnår valg, vil tage suppleantposten.

Vi udsender indkaldelsen med dagsorden snarest. Herefter vil vi modtage forslag fra medlemmerne og efterfølgende tilpasse dagsordenen og offentliggøre de modtagne forslag på hjemmesiden. Deadline for at modtage forslag fra medlemmerne er ifølge vedtægterne er 1. maj.

Generalforsamlingen indkaldes via opslag på hjemmesiden. Som en ekstra service vil bestyrelsen sende indkaldelsen til grundejerforeningerne og bede dem om at sprede budskabet ud til deres medlemmer.

**Ad. 4. 1-års gennemgangen**

1-års gennemgangen blev gennemført 20. marts 2024 med deltagelse af Ole, Troels, John samt en repræsentant fra Holbøll og Niras. Vi gik turen rundt langs hele dige strækningen. Der blev på turen rundt debatteret nogle små fejl og mangler som ikke har betydning for digets holdbarhed, men er mere af praktisk/udseende karakter. Der er et par planlagte udeståender som udbedres i løbet af sommeren/efteråret 2024. Der kommer en endelig rapport fra Niras når detaljerne med Holbøll er på plads.

**Ad. 5. Vedtægtsændringer**

Bestyrelsen vil foreslå tre specifikke ændringer til de eksisterende vedtægter.

Der foreslås følgende ændringer (den præcise tekst udarbejdes af Ole og John efterfølgende):

§5 Her foreslås en begrænsning i antal af fuldmagter et medlem kan stille med til generalforsamlingen. Der foreslås 1 fuldmagt pr. medlem.

§7 Generalforsamlingen skal ifølge vedtægterne udsendes på både Digelaugets og Kommunens hjemmeside. Kommunen kan og vil ikke indkalde til generalforsamlingen på deres hjemmeside. Derfor skal henvisningen til kommunens hjemmeside slettes.

§8 Det skal tydeliggøres at suppleant til bestyrelsens vælges for en tre-årig periode.

**Ad. 6. Udskudte arbejder**

Vi har to udskudte arbejder ved Enø Kystvej og Reetzholm som udbedres i løbet af sommeren/efteråret.

**Ad. 7. Nyt fra Niras.**

Vi har modtaget forslag til forbedringer afstranddiget fra Standvej nr. 31-21a. Der mangler en endelig skitse-tegning af forslaget. Forslaget skal dels godkendes af Næstved Kommune og derefter forelægges Enø Strand grundejerforening til debat og kommentering inden det kan endeligt vedtages og godkendes.

**Ad. 8. Hegn ved Fjordhusene**

Det opsatte hegn ved Fjordhusen (El-hegnet) er ulovligt opsat og skal fjernes. Det er en sag mellem lodsejeren, Næstved Kommune og Kystdirektoratet. Digelauget har ikke godkendt opsætningen og er derfor ikke en del af sagen.

**Ad. 9. Spørgsmål fra Enø Strand om tang på stranden**

Bestyrelsen har modtages en forespørgsel fra Enø Strand Grundejerforening om opbakning til at undlade at fjerne tang på stranden for at mindske sandflugten og sandfygningen.

Digelauget kan ikke bakke op om forslaget da effekten af tang på stranden ikke har en dokumenteret effekt på sandflugten. Samtidig har tang på stranden nogle ulemper for badene. Digelauget kan ikke opveje det ene frem for det andet.

Digelauget afventer at se virkningen af de tiltag vi har udført.

**Ad. 10. Nye opgaver 2024**

Der var ikke yderligere opgaver på dagsordenen end de allerede beskrevne opgaver tidligere i referatet.

**Ad. 11. Eventuelt**

Der var ingen yderligere emner til diskussion under eventuelt.

Næste møde er aftalt til mandag den 10. juni kl. 15.30 på museet. John bestiller lokale.

Referat sendt til kommentarer og eventuel godkendelse den 10-04-2024

John Kryger.